# 2.2. Temporalización

# Temporalización do REA

Esta unidade levarase a cabo en 18 sesións e impartirase ao longo do primeiro trimestre.

Engloba os aspectos curriculares das seguintes unidades didácticas recollidas na da programación modelo de Proens para a materia de Música de 2.º da ESO:

- 1. Parámetros do son: ruído, música e silencio.
- 2. Elementos rítmicos e melódicos: duración e altura.
- 9. A improvisación na música e na danza: improvisación libre e guiada, introdución ao jazz.

A continuación inclúese unha estimación da temporalización recomendada para cada fase deste recurso.

Fase | Seccións | Descrición do traballo a desenvolver | Temporalización
--- | --- | --- | ---
1. Paisaxe sonora | 1. Paisaxe sonora 1.1. Do ruído ao ritmo | Sesión de motivación e presentación do reto a través dun conto como fío condutor. Introdución ao reto. | 1 sesión
2. Lixo para os ouvidos | 2. Lixo para os ouvidos 2.1. Volvendo visible o invisible 2.2. O que nunca escoitas | Conceptos de contaminación acústica e escoita activa. Activación de coñecementos previos sobre as diferencias entre ton, ruído e silencio. | 2 sesións
3. Mans ao son | 3. Mans ao son 3.1. A que soa o teu centro? 3.2. O ritmo do centro 3.3. Tic-Tac 3.4. Nesta clase non se escribe! 3.5. O ascensor musical 3.6. E ti sen paraugas! 3.7. Quen fala? 3.8. Hora de crear 3.9. Un centro con swing | Parámetros do son. Ritmo: Tipos de compás Figuras musicais e silencios. Indicacións de tempo. Altura: Pentagrama, liñas adicionais e claves. Tipos de alteracións (díese, bemol, becuadro). A escala maior. Intensidade: matices e reguladores. Timbre: interpretación musical con obxectos non musicais e creación de botellófono. Historia do jazz, swing, scat e blues. Improvisación e composición rítmica. | 12 sesións
4. A traca final | 4. A traca final 4.1. Luces, cámara... | Creación dunha posta en escena e dun discurso sobre a contaminación acústica. | 2 sesións
5. Que soen os relampos | 5. Que soen os relampos | Representación da actuación relampo e reflexión sobre o aprendido. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)